Heinz Schuster-Šewc
Haincas Šusteris-Ševcas (tikroji pavardė – Ševcas, vok. Heinz Schuster-Šewc, a. sorb. Hinc Šewc, 1927 m. vasario 8 d. Poršicų k., Lužica, Vokietija – 2021 m. vasario 10 d. Leipcigas, Vokietija) – sorbų filologas slavistas, sorbistas. Sorbistikos instituto direktorius (1964–1992). Aukštutinių ir žemutinių sorbų kalbų specialistas. Savo mokslinius veikalus publikavo dviguba vokiečių – sorbų pavarde Šusteris-Ševcas. Nacionalinės Jakubo Čišinskio sorbų premijos laureatas (1980).